Απόψεις και γνώσεις πολιτών για την ατμοσφαιρική ρύπανση στην πόλη της Θεσσαλονίκης
Creators: name: Πινακίδου, Σοφία Κ.
Publisher: name: Aristotle University of Thessaloniki
Year: 2025
Subjects: Ατμοσφαιρική ρύπανση
Απόψεις των πολιτών
Επίσημες μετρήσεις ατμόσφαιρας
Air pollution
Citizen perceptions
Official metrics of air pollution

description: Σκοπός αυτής της μελέτης ήταν να διερευνηθεί η άποψη των πολιτών για τον αέρα της πόλης, οι γνώσεις τους για τους ρύπους και τις μετρήσεις και για τις επιπτώσεις στην υγεία τους. Χρησιμοποιήθηκε ερωτηματολόγιο που διανεμήθηκε ηλεκτρονικά. Συλλέχθηκαν 245 απαντήσεις. Οι μισοί από τους ερωτηθέντες (50,2%) περιέγραψαν την ποιότητα του αέρα στην πόλη ως «κακή/πολύ κακή», το 40% θεώρησε ότι ήταν μέτρια και μόνο περίπου το 10% είπε ότι ήταν «καλή». Στατιστική ανάλυση έδειξε ότι οι απόψεις αυτές δεν εξαρτώνταν από την περιοχή διαμονής, το κάπνισμα, τον τρόπο μετακίνησης ή το να έχει κάποιος πρόβλημα με το αναπνευστικό ή την καρδιά του. Η άσκηση σε εξωτερικούς χώρους, όμως, συσχετίστηκε με την άποψη ότι ο αέρας είναι κακής ποιότητας. Περίπου οι μισοί από τους ερωτηθέντες δεν γνώριζαν τι είναι τα σωματίδια PM ή τις επιπτώσεις στην υγεία τους. Οι γνώσεις αυτές ήταν ανεξάρτητες από το επίπεδο εκπαίδευσης. Περίπου το 70% των συμμετεχόντων δεν γνώριζε ότι η Περιφέρεια είναι υπεύθυνη για την καταγραφή των μετρήσεων και ότι υπάρχει σχετική ιστοσελίδα. Περίπου το 56% δεν γνώριζε ότι η Ελλάδα είχε καταδικαστεί από το Ευρωπαϊκό Δικαστήριο για την ποιότητα του αέρα στη Θεσσαλονίκη. Περίπου το 90% εξέφρασε ανησυχία για αυτή την καταδίκη και για το ότι η ατμοσφαιρική ρύπανση μπορεί να επηρεάσει την υγεία τους. Ανάλογα με τον τρόπο μετακίνησης οι ερωτηθέντες εξέφρασαν διάφορα επίπεδα ενόχλησης από τα καυσαέρια. Περίπου το 42% όσων ασκούνται σε εξωτερικούς χώρους είπαν ότι η ατμοσφαιρική ρύπανση επηρεάζει τον χρόνο που αθλούνται, ενώ το 27% από αυτούς δήλωσε ότι έχει σταματήσει την αθλητική του δραστηριότητα εξαιτίας της ατμοσφαιρικής ρύπανσης. Η μελέτη αυτή ανέδειξε την ανάγκη για ενημέρωση των πολιτών σχετικά με το θέμα, ώστε να προστατεύσουν την υγεία τους και να διεκδικήσουν βελτίωση της ατμόσφαιρας.
description: Thessaloniki is one of Greece’s most polluted cities. In 2023 Greece was fined by the European Court because of PM particle concentrations in the city. In this study we examined air pollution perception and awareness of official data and impact on citizen’s lives. Half of the respondents (50.2%) described air quality in the city as “bad/very bad”, 40% thought it was average and only about 10% said it was “good”. Perception was not affected by locality, smoking, time spent outdoors while at work, transportation mode or having or knowing someone who has respiratory or heart disease. However, exercising outdoors did appear to make people think worse of city air. About half of the respondents did not know what PM particles are or their impact on health. Awareness was not affected by education level. About 70% of the participants did not know that the prefecture is responsible for monitoring air pollution data and that it provides a website with this information. Around 56% did not know that Greece had been fined by the European Court because of air quality in Thessaloniki. About 90% expressed concern for this sentence and worry that air pollution might affect their health. All commuters expressed annoyance from traffic exhaust fumes with cyclists being annoyed the most and car drivers the least. Around 42% of those who exercise outdoors said that air pollution affects the time they choose to do so, while 27% of this group said they had stopped their athletic activity as a result of air pollution. This study highlights the need to inform citizens about air pollution in the city.
description: Σε συνεργασία με: Τμήμα Γεωλογίας (ΑΠΘ), Τμήμα Ιατρικής (Δημοκρίτειο Πανεπιστήμιο Θράκης) και Τμήμα Μηχανικών Περιβάλλοντος (Διεθνές Πανεπιστήμιο Ελλάδας)